Riżoluzzjoni tal-Parlament Ewropew dwar ir-Rapport Annwali tal-Bank Ewropew għall-Investiment (EIB) għall-2005 (2006/2269(INI))



Official Journal 287 E , 29/11/2007 P. 0544 - 0548



P6_TA(2007)0053 Ir-Rapport Annwali tal-Bank Ewropew għall-Investiment (EIB) għall-2005 Riżoluzzjoni tal-Parlament Ewropew dwar ir-Rapport Annwali tal-Bank Ewropew għall-Investiment (EIB) għall-2005 (2006/2269(INI)) Il-Parlament Ewropew, - wara li kkunsidra l-Artikoli 266 u 267 tat-Trattat KE li jistabbilixxu l-Bank Ewropew għall-Investiment (EIB), u l-Protokoll dwar l-Istatut ta' l-EIB, liema Protokoll huwa anness mat-Trattat, - wara li kkunsidra r-Rapport ta' Attività għall-2005 tal-Grupp tal-EIB, il-Pjan ta' Operazzjoni tiegħu għall-2006-2008, ir-Rapport Annwali ta' l-2005 tal-Fond Ewropew għall-Investiment (EIF), ir-rapporti annwali tal-Kumitat ta' Verifika għas-sena 2005 u r-risposta tal-Kumitat ta'-Ġestjoni, ir-Rapport ta' l- 2005 dwar l-Evalwazzjoni ta' l-Operazzjonijiet, u s-smigħ tal-President ta' l-EIB quddiem il-Kumitat relevanti tal-Parlament fl- 20 ta' Ġunju 2005, - wara li kkunsidra l-Inizjattiva Ewropea għat-Tkabbir approvata mill-Kunsill Ewropew ta' Brussell fit- 12 u t- 13 ta' Diċembru 2003, - wara li kkunsidra r-riżoluzzjoni tiegħu tat- 8 ta' Marzu 2005 dwar ir-Rapport ta' Attività ta' l-EIB għassena 2003 [1], kif ukoll ir-riżoluzzjoni tiegħu ta' l- 4 ta' April 2006 dwar is-sitwazzjoni ta' l-ekonomija Ewropea: rapport preparatorju dwar il-linji gwida ġenerali tal-politika ekonomika għall-2006 [2]; - wara li kkunsidra r-Rapport Ambjentali ta' l-2004 ta' l-EIB, - wara li kkunsidra l-pubblikazzjoni ta' l-EIB, Il-Valutazzjoni Soċjali ta' Proġetti barra l-Unjoni Ewropea: lapproċċ tal-Bank Ewropew għall-Investiment, tat- 2 ta' Ottubru 2006, - wara li kkunsidra l-Konvenzjoni dwar l-aċċess għal informazzjoni, parteċipazzjoni pubblika fit-teħid ta' deċiżjonijiet u aċċess għall-ġustizzja fi kwistjonijiet ambjentali (il-Konvenzjoni ta' Aarhus), skond liema Konvenzjoni l-Komunità impenjat ruħha li tiġġarantixxi "d-drittijiet ta' aċċess għal informazzjoni, parteċipazzjoni pubblika fit-teħid ta' deċiżjonijiet u aċċess għal ġustizzja fi kwistjonijiet ambjentali", - wara li kkunsidra l-Artikoli 112(2) u 45 tar-Regoli ta' Proċedura tiegħu, - wara li kkunsidra r-rapport tal-Kumitat għall-Affarijiet Ekonomiċi u Monetarji (A6-0011/2007), A. billi l-EIB huwa bank pubbliku b'dimensjoni politika, stabbilit permezz tat-Trattat KE bħala l-istituzzjoni finanzjarja ewlenija inkarigata mit-twettiq ta' l-għanijiet ta' l-UE, B. billi t-tkabbir potenzjali ta' l-ekonomija Ewropea għadu pjuttost baxx (madwar 2%) u billi huwa ħafna inqas minn dak milħuq minn zoni oħra tad-dinja, u mhuwiex biżżejjed sabiex jipprovdi impjieg għallaktar minn 12-il miljun Ewropew li jinsabu qegħda u għall-iżvilupp ta' Ewropa akbar, C. billi fl-2005 l-EIB sellef b'kemm jiswew EUR 47400 miljun, li minnhom EUR 42300 miljun kienu allokati lill-Istati Membri ta' l-UE, EUR 2000 miljun lill-pajjiżi aderenti, u EUR 3100 miljun lil pajjiżi assoċjati, u billi madwar EUR 9000 miljun ġew imqassma permezz ta' banek intermedjarji, D. billi mis-self mogħti mill-Grupp EIB, EUR 34000 miljun minnhom kienu allokati għall-koeżjoni ekonomika u soċjali, EUR 10700 miljun għall-inizzjattiva Innovazzjoni 2010, EUR 12300 miljun għallprotezzjoni ambjentali, EUR 8200 miljun għall-iżvilupp tan-networks trans-Ewropej, EUR 4200 miljun għas-sostenn ta' l-Intrapriżi Żgħar u ta' Daqs Medju (SMEs), EUR 3600 miljun bħala kontribuzzjoni għall-koperazzjoni esterna Ewropea u l-politika ta' għajnuna għall-iżvilupp, EUR 400 miljun għal-venture capital funds, u EUR 1700 miljun għall-garanziji għall-SMEs, E. billi l-Linji ta' Gwida Integrati tal-Kummissjoni għat-Tkabbir u għax-Xogħol (2005-2008) (COM(2005) 0141) juru l-ħtieġa li tiġi promossa l-kultura intraprenditorjali akbar u l-ħolqien ta' kumpaniji ġodda, u billi wieħed milli modi għall-kisba ta' dawn l-għanijiet huwa t-titjib fl-aċċess għall-SMEs għallfinanzjament, F. billi fl-UE, l-SMEs li jammontaw għal kważi 23 miljun, huma nofs l-ekonomija ta' l-UE, u jimpjeġaw żewġ terzi tal-ħaddiema Ewropej u għandhom rwol importanti fil-koeżjoni ekonomika u soċjali, G. billi politika Ewropea ġdida għall-enerġija hi meħtieġa sabiex wieħed ikun jista' ilaħħaq mal-prezzijiet għolja ta' l-enerġija, sabiex tiġi garantita s-sigurtà tal-provvista, u titwaqqaf il-bidla fil-klima, 1. Jifraħ lill-EIB għar-rapport ta' attività tiegħu għall-2005, għaż-żieda fit-trasparenza fir-rigward tal-pubbliku u għat-titjib fis-sistemi ta' kontroll tiegħu; iħeġġeġ lill-EIB sabiex ikompli bil-ħidma tiegħu għall-iżvilupp ta' l-ekonomija Ewropea; Strateġija u attività 2. Jilqa' b'sodisfazzjon il-fatt li l-EIB addotta l-għanijiet ta' l-Istrateġija ta' Liżbona fir-rigward tat-tkabbir u l-impjiegi, kif ukoll it-tibdiliet magħmula mill-EIB fix-xogħol tiegħu għat-twettiq ta' dawn l-għanijiet; jikkonsidra, li tqum il-kwistjoni jekk ir-riżorsi li għandu l-EIB humiex biżżejjed għall-kisba ta' dawn l-għanijiet; 3. Jinnota li fir-reviżjoni ta' l-istrateġija ta' l-EIB li saret fl-2005, l-għan ewlieni ta' l-EIB baqa' li titħeġġeġ il-koeżjoni ekonomika u soċjali fi ħdan l-Unjoni Ewropea; jitlob, għaldaqstant, li l-attività ta' l-EIB f'dan ilqasam tiffoka fuq ir-reġjunijiet l-anqas żviluppati; 4. Iħeġġeġ lill-EIB, b'referenza għall-inizjattiva Innovazzjoni 2010, sabiex jiffinanzja proġetti li huma direttament relevanti għall-innovazzjoni; fir-rigward ta' l-edukazzjoni u t-taħriġ, jitlob li jiġi appoġġjat lgħan tal-politika ta' l-UE li ssir soċjetà msejsa fuq l-għarfien, b'enfasi partikulari fuq proġetti edukattivi relatati ma' l-innovazzjoni, sew fl-edukazzjoni għolja kif ukoll f'dik primarja, sabiex jittejjeb il-potenzjal uman ta' l-Ewropa; jappoġġja lill-EIB fl-isforzi tiegħu għall-inkorporazzjoni ta' zoni inqas żviluppati fl-ekonomija msejsa fuq l-għarfien; 5. Jifraħ lill-EIB li laħaq l-għan tiegħu li jiddedika bejn 30 u 35 % tas-self individwali tiegħu fl-UE għal proġetti maħsuba sabiex iħarsu jew itejbu l-ambjent naturali jew l-ambjent urban; jinnota li mit-total ta' self fl-Unjoni Ewropea, 60 % ingħata għall-ambjent urban (trasport pubbliku, tiġdid urban), filwaqt li 20 % biss kien maħsub għal riċerka dwar l-effiċjenza fl-enerġija u għall-iżvilupp ta' forom ta' enerġija li tiġġedded; għaldaqstant, iħeġġeġ lill-EIB sabiex jagħmel distribuzzjoni aktar koerenti tal-fondi maħsuba għall-ħarsien ta' l-ambjent; 6. Jilqa' il-ħsieb ta' l-EIB li jfassal pjan ta' azzjoni ġdid għall-enerġija li jiġbor l-għanijiet ġodda ta' l-UE firrigward ta'l-enerġija; jitlob lill-EIB jadotta għanijiet ta' finanzjament aktar ambizzjużi, kemm għall-enerġija li tiġġedded kif ukoll għall-programmi li jtejbu l-effiċjenza fl-enerġija, b'mod partikolari fl-Istati Membri lġodda u fis-settur ta' l-SMEs, fejn hemm aktar lok għal titjib; 7. Jifraħ lill-EIB għall-irwol tiegħu ta' katalist finanzjarju, b'mod partikolari f'dak li għandu x'jaqsam ma' self li jappoġġja sħubiji bejn il-pubbliku u l-privat li jippromwovu l-parteċipazzjoni tas-settur privat fl-iffinanzjar tan-Networks Trans-Ewropej; jitlob sabiex jiġi żviluppat strument ta' garanzija ta' l-UE speċifiku għallproġetti għal networks tat-trasport trans-Ewropej (TEN-T), sabiex ikopri r-riskju li d-dħul ma jilħaqx il-livelli mistennija fil-fażi inizjali ta'operazzjoni; jenfasizza l-importanza li tittejjeb id-dimensjoni ta' networks ta' enerġija lejn u bejn l-Istati Membri biex jiffaċilita l-ħolqien ta' suq intern għall-provvista u d-distribuzzjoni ta' l-enerġija; 8. Jikkonsidra li l-attivitajiet ta' l-EIB għandhom jirriflettu l-ħtiġijiet ta' Unjoni Ewropea akbar; jinnota lfatt li l-EIB m'għandux delegazzjoni permanenti fir-reġjun tal-Baħar Baltiku, li tkun tkopri lill-Istati Baltiċi, lid-Danimarka, lill-Finlandja, lill-Iżvezja u lill-pajjiżi ta' EEA-EFTA; 9. Jitlob għal aktar konsistenza fil-mandat estern ta' l-EIB, kemm fir-rigward tas-suffiċjenza tal-fondi għallperjodu kollu tal-mandat il-ġdid, kif ukoll fir-rigward tad-distribuzzjoni ta' l-istess fondi skond zoni ġeografiċi; jinnota li s-self mogħti lill-Amerika Latina mhuwiex biżżejjed, li huwa biss 2.5 % ta' dak li huwa ddedikat għal proġetti barra mill-Unjoni Ewropea; jilqa' bi pjaċir l-inizjattiva l-ġdida li tgħaqqad self mill-EIB ma' għajnuna f'għotjiet mill-UE għal proġetti ta' infrastruttura reġjonali fl-Afrika, kif ukoll inizjattivi oħra li jappoġġaw aġenda għall-iżvilupp ta' l-Afrika li trid tiġi mfassla fuq il-bażi ta' kriterji ta' sostenibilità, f'termini ambjentali, soċjali u ekonomiċi; iħeġġeġ lill-EIB biex flimkien ma' self globali għall-pajjiżi Mediterranji msieħba, iwettaq assistenza teknika sabiex jgħin fl-iżvilupp u fir-riforma tas-settur finanzjarju lokali; 10. Jifraħ lill-Bord tad-Diretturi ta' l-EIB, li fl-2005 għamel l-appoġġ għall-SMEs wieħed mill-ħames għanijiet prijoritarji tiegħu; jappoġġja lill-EIB fl-isforzi tiegħu sabiex jiżviluppa strumenti finanzjarji addatati għall-ħtiġijiet ta' l-SMEs, għal dak il-għan li s-self globali għall-SMEs ikun ta' aktar minn 50 % tas-self totali globali kull sena; Metodi ta' operat 11. Japprova l-koperazzjoni msaħħa mal-Kummissjoni fil-qafas tal-programmi l-ġodda li għandhom lgħan li jżidu l-effiċjenza fl-infiq, grazzi għall-esperjenza miksuba mill-EIB, b'mod partikulari l-programm għall-Assistenza Konġunta għall-Appoġġ ta' Proġetti fir-Reġjuni Ewropej (JASPERS); 12. Jenfasizza li firxa ta' strumenti finanzjarji ġodda ġestiti mill-EIB u l-Fond Ewropew għall-Investiment (EIF) ikollha effett multiplikatur fuq l-għajnuna li mhix rimborsabbli, u jifraħ li bdiet topera l-inizjattiva għar- Riżorsi Konġunti Ewropej għall-Mikro-Intrapriżi sa Intrapriżi Medji (JEREMIE) beda jopera, peress li dan jista' jkollu effett multiplikatursa għaxar darbiet iżjed mid-daqs tal-baġit tal-Fond Strutturali, permezz ta' l-operat ta' l-EIF li min-naħa tiegħu jservi biex is-sussidji jibdilhom f'firxa ta' prodotti finanzjarji maħsuba għall-SMEs; 13. Jikkonsidra li l-metodi ġodda ta' koperazzjoni u ffinanzjar għandhom jiġu evalwati bir-reqqa bil-għan li jitranġaw kwalunkwe ostakoli amministrattivi li jista' jkun hemm; 14. Ifakkar lill-EIB li s-self tiegħu m'għandux ikun sostitut — b'kundizzjonijiet aktar vantaġġużi għallistituzzjonijiet finanzjarji intermedjarji — għal self li f'kull każ kien se jingħata xorta waħda mis-settur privat; 15. Jitlob lill-Qorti ta' l-Awdituri sabiex tiżgura li l-kundizzjonijiet tas-self u ta' garanziji li jinvolvu riżorsi baġitarji ta' l-UE li jingħataw mill-EIB ma jservux biex isir possibbli għal ċerti partijiet privileġġati li jibbenefikaw b'mod indirett minn għajnuna mhux mistħoqqha, meta huma jistgħu jġibu l-fondi mis-suq; 16. Jitlob lill-EIB biex iwettaq studju dettaljat dwar il-kontribut reali ta' l-investiment ta' l-EIB għall-iżvilupp reġjonali, wara li jkunu ġew analizzati l-effetti tal-politiki ta' l-UE, u biex jintroduċi indikaturi xierqa, kif rakkomandat mid-dipartiment tiegħu għall-Evalwazzjoni ta'l-Operazzjonijiet; 17. Jirrakkomada lill-EIB sabiex isaħħaħ aktar il-possibilitajiet ta' aċċess għall-iffinanzjar tiegħu, b' mod partikolari għall-SMEs, billi jżid in-numru ta' istituzzjonijiet finanzjarji b'kompetenza u lkapaċitajiet għal self xierqa biex jappoġġjaw il-prijoritajiet ta' l-UE, liema istituzzjonijiet jaġixxu ta' intermedjarji f'kull pajjiż, li flistess ħin ser itejjbuil-kundizzjonijiet għall-benefiċjarji finali; 18. Jirrakkomanda li fir-rapport annwali tiegħu li jmiss, l-EIB jagħmel enfasi speċjali fuq ir-relazzjoni tiegħu mal-banek li, fuq livell nazzjonali, jispeċjalizzaw fl-għoti ta' self lill-SMEs u jfakkar li koperazzjoni tajba bejn l-EIB u dawk il-banek tista' sservi biss ta' benefiċċju għall-SMEs; 19. Jaħseb li għandha tiġi inkoraġġuta taħlita ta' fondi pprovduti mill-EIB ma' għajnuna Statali li flimkien jibbenefikaw lill-SMEs; Trasparenza u rendiment 20. Jitlob lill-EIB sabiex jispjega aħjar il-kriterji tiegħu ta' evalwazzjoni meta jiġi biex jagħżel il-progettili għandhom jirċievu l-fondi, u biex jippreżenta evalwazzjoni ta' l-operazzjonijiet tiegħu f'termini ta' tkabbir ekonomiku u ta' impjiegi; jirrakkomanda li l-EIB jippubblika l-informazzjoni tiegħu dwar il-proġetti ta' investimenti li hu involut fihom, sabiex l-investituri privati jitħajru jieħdu sehem fl-iffinanzjar possibbli ta' dawk il-proġetti; 21. Jirrakkomanda li l-EIB jistipula kriterji aktar definiti sabiex jirregola l-allokazzjoni aħħarija tas-self globali tiegħu; u jistieden lill-EIB biex jistabbilixxi proċedura trasparenti biex jiġi determinat u evalwat kif intuża s-self mill-banek intermedjarji, b'mod partikulari bil-ħsieb li jiġi aċċertat jekk il-kwalità tas-self mill- EIB huwiex verament ta' benefiċċju għall -benefiċjarji finali; 22. Jitlob lill-EIB biex jiżgura li l-istandards operazzjonali tiegħu huma konsistenti ma' l-istandards u laħjar prattiki internazzjonali; u biex jistabbilixxi mekkaniżmu ta' parteċipazzjoni trasparenti biex jiġu involuti l-organizzazzjonijiet tas-soċjetà ċivili u l-partijiet l-oħra interessati fit-tfassil ta' standards soċjali msaħħa ta' l-EIB; 23. Jitlob lill-EIB biex jistabbilixxi qafas ambjentali ġdid imsejjes fuq standards minimi ċari, li jorbtu u li jistgħu jiġu infurzati, li jipprovdi opportunità biex l-EIB jiċċara l-valuri u l-istandards tiegħu lil dawk kollha li għandhom interessi f'dan il-qasam, inklużi l-komunitajiet lokali; 24. Jifraħ lill-EIB li żviluppa s-sistema ta' kontroll tiegħu sabiex tagħti aktar importanza lill-evalwazzjoni ex-post ta' l-operazzjonijiet; jilqa' bi pjaċir il-pubblikazzjoni ta' sommarju ta' evalwazzjonijiet li saru middipartiment ta' Evalwazzjoni ta' l-Operazzjonijiet; itenni t-talba tiegħu magħmula fil-punt 14 tar-riżoluzzjoni tiegħu tat- 22 ta' April 2004 dwar ir-rapport ta' attivita ta' l-EIB għall-2002 [3], li l-EIB għandu jipprovdi tagħrif dwar proġetti li fallew, sabiex wieħed jitgħallem minn dawn il-fallimenti; 25. Jinnota l-intenzjoni ta' l-EIB li jassoċja ruħu b'mod volontarju ma' l-istabbiliment ta' proporzjon internazzjonali ta' solvibilità (Basel II); jistieden lill-EIB sabiex jikkomunika l-metodoloġiji applikati u l-komponenti ta' dan il-proporzjon; jitlob li jsir studju dwar il-mod ta' kif qed tiġi ikkontrollata l-applikazzjoni ta' Basel II; 26. Jilqa' b'sodisfazzjon il-fokus ta' l-EIB fuq it-trasparenza, spjegat fil-Politika ta' Żvelar (Disclosure Policy) tiegħu tat- 28 ta' Marzu 2006; 27. Iħeġġeġ lill-EIB sabiex ikompli jtejjeb il-politika tiegħu tal-komunikazzjoni; jitlob li l-kontenut prinċipali tal-paġna web ta' l-EIB jiġi tradott fl-ilsna kollha ta' l-UE; 28. Jistieden lill-EIB biex ikompli jipprovdi l-Parlament u lill-pubbliku b'sommarju annwali ta' miżuri meħuda biex jittejjeb ir-rendiment ta' l-istess EIB, b'konformità mar-riżoluzzjonijiet preċedenti tal-Parlament; * * * 29. Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni u lill-Bank Ewropew għall-Investiment. [1] ĠU C 320 E, 15.12.2005, p. 66. [2] ĠU C 293 E, 2.12.2006, p. 163. [3] ĠU C 104 E, 30.4.2004, p. 1019. --------------------------------------------------